Чаму менавіта французская мова стала прадметам вывучэння? На той час асаблівага выбару мовы не было. А зараз я сваім выхаванцам гавару, што тое, што яны вывучаюць менавіта французскую мову, — вялікая перавага. З англійскай мовай усім у жыцці так ці інакш даводзіцца сутыкацца. І на курсах рана ці позна яе можна вывучыць з нуля і да любога ўзроўню. А наконт французскай мовы складаней. Рэдка якія курсы дзейнічаюць больш за 2 гады, і людзі, якія жадаюць вывучаць мову далей, не могуць гэтага зрабіць, бо часта не набіраецца група. У выніку яны вымушаны звяртацца да рэпетытараў. Ёсць такая статыстыка, што для асваення мінімальнага ўзроўню свабоднага валодання французскай мовай патрабуецца ў шэсць разоў больш часу, чым для вывучэння англійскай.